
Bogdanovci, __.03.2026.

Na temelju članka 9. stavka 10. Zakona o grobljima (Narodne novine, broj 78/25 i 80/25) i članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21, 21/22) Općinsko vijeće Općine Bogdanovci na 9. sjednici održanoj __.03.2026. godine donijelo je
ODLUKU O GROBLJIMA
I. OPĆE ODREDBE
Članak 1.

(1) Ovom Odlukom uređuju se: 

-  mjerila i kriteriji za dodjeljivanje i ustupanje grobnih mjesta na korištenje 

- iskopavanje i premještaj posmrtnih ostataka

- ukopi i privremeni ukopi

- način ukopa nepoznatih osoba te umrlih hrvatskih ratnih invalida i hrvatskih branitelja  

  iz Domovinskog rata;
- produbljenje groba i premještanje posmrtnih ostataka u grobnici

- održavanje groblja i uklanjanje otpada

- veličina, dimenzije, materijal i izgled grobnih mjesta i spomen obilježja

- uvjeti upravljanja grobljem od strane upravitelja groblja

- uvjeti, način i mjesto prosipanja kremiranih posmrtnih ostataka umrle osobe

- uvjeti i mjerila za utvrđivanje naknade za dodjelu na korištenje grobnog mjesta i godišnje grobne

  naknade

- uvjeti za ustupanje prava korištenja grobnog mjesta trećim osobama

- pravila za određivanje naknade za stjecanje opreme i uređaja na grobnom mjestu bez korisnika

- utvrđivanje usklađenosti grobnog mjesta i spomen obilježja

- nadzor

- novčane kazne

- prijelazne i završne odredbe.

(2) Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.
Članak 2.

(1) Na području Općine Bogdanovci ukop pokojnika se obavlja na grobljima:

1. Mjesno groblje u Bogdanovcima
2. Grkokatoličko groblje u Petrovcima
3. Pravoslavno groblje u Petrovcima

4. Mjesno groblje u Svinjarevcima

(2) Groblja se sastoji od:

· Grobnih mjesta (grobova)
· Grobnih redova – nizova grobnih mjesta

· Grobnih polja – prostornih cjelina koje obuhvaćaju više grobnih redova

(3) Pod grobnim mjestom u smislu ove Odluke smatraju se grobovi, grobnice, kazeta za urne, kolumbarij, mauzolej te svako drugo mjesto u kojem se nalaze posmrtni ostaci ili je namijenjeno za ukapanje ii trajnu pohranu posmrtnih ostataka umrlih osoba.

(4) Pod korisnikom grobnog mjesta u smislu ove Odluke smatraju se osobe kojima je grobno mjesto, u skladu sa Zakonom o grobljima i odredbama ove Odluke, dodijeljeno na korištenje, odnosno ustupljeno, a nakon smrti tih osoba njihovi nasljednici.

(5) Groblja na području Općine Bogdanovci u vlasništvu su Općine Bogdanovci (u daljnjem tekstu: Općina).

(6) Grobljima na području Općine Bogdanovci upravlja pravna osoba ili drugi subjekt koji je osnovan ili kojem Općinsko vijeće provjeri poslove upravljanja grobljima u smislu članka 10. Zakona o grobljima (u daljnjem tekstu: Upravitelj groblja).

(7) Upravitelj groblja na području Općine Bogdanovci je Općina Bogdanovci, OIB: 03766309328, Bana Josipa Jelačića 1, 32000 Bogdanovci. 

II. MJERILA I KRITERIJI ZA DODJELJIVANJE I USTUPANJE GROBNIH MJESTA NA KORIŠTENJE
Članak 3.

(1) Upravitelj groblja na temelju urednog zahtjeva stranke dodjeljuje grobno mjesto na korištenje na neodređeno vrijeme uz naknadu za dodjelu grobnog mjesta koje se plaća se prilikom dodjele grobnog mjesta na korištenje i utvrđuje se rješenjem o dodjeli grobnog mjesta. 
(2) Rješenje o dodjeli grobnog mjesta na korištenje donosi se kod svake promjene korisnika grobnog mjesta.  

(3) Rješenje sadrži:

- podatke o korisniku grobnog mjesta (ime i prezime, očevo ime, OIB, prebivališta i adresu

  stanovanja izvan RH, po potrebi)

- podatke o grobnom mjestu (grobno polje, broj grobnog mjesta i površina) 

- podatke o članovima obitelji korisnika koji imaju pravo ukopa,

- obvezu plaćanja naknade za dodijeljeno grobno mjesto, visinu naknade i rok plaćanja

- obvezu plaćanja godišnje grobne naknade

- obveze korisnika propisane zakonom koji uređuje korištenje groblja

- uputu o pravnom lijeku

- druge podatke po potrebi.

(4) Protiv rješenja iz stavaka 1. i 2. ovoga članka može se izjaviti žalba Jedinstvenom upravnom odjelu Općine Bogdanovci.
(5) Korisnik grobnog mjesta stječe pravo korištenja grobnog mjesta pravomoćnošću rješenja o dodjeli grobnog mjesta na korištenje i plaćanjem naknade za dodjelu grobnog mjesta.

(6) Naknada za dodjelu grobnog mjesta na korištenje i godišnja grobna naknada plaćaju se upravitelju groblja.
(7) Godišnja grobna naknada plaća se jednom godišnje kao naknada za održavanje i upravljanje grobljem. Plaćanjem godišnje grobne naknade korisnik grobnog mjesta ne oslobađa se obveze održavanja grobnog mjesta koje mu je dodijeljeno na korištenje. 
(8) Visina naknade iz stavka 6. ovog članka određuje Upravitelj groblja u skladu s uvjetima i mjerilima propisanim ovom Odlukom. 
Članak 4.

Grobno mjesto se dodjeljuje na korištenje kada nastane potreba za ukopom pokojnika ili neovisno o potrebi za ukopom, ukoliko postoji dovoljan broj slobodnih grobnih mjesta na groblju.
Članak 5.

(1) U slučaju smrti korisnika grobnog mjesta njegovi nasljednici u ostavinskom postupku prijavljuju pravo korištenja.

(2) Pravo korištenja grobnog mjesta predmet je nasljeđivanja. Pravomoćno rješenje o nasljeđivanju prava korištenja grobnog mjesta sud odnosno javni bilježnik kao povjerenik suda, po službenoj dužnosti, dostavlja Upravitelju groblja. 

(3) Nasljednici u ostavinskom postupku prilažu potvrdu o pravu korištenja grobnog mjesta koju na njihov zahtjev izdaje upravitelj  groblja. 

(4) Potvrda sadrži podatke o korisniku i grobnom mjestu.

(5) Korisnik grobnog mjesta može svoje pravo korištenja grobnog mjesta ugovorom ustupiti trećim osobama. Mora biti sklopljeno u pisanom obliku, uz obveznu ovjeru potpisa od strane javnog bilježnika. Ništeni su pravni poslovi koji nisu sklopljeni u odgovarajućem obliku.

(6) Ugovori o ustupu prava korištenja grobnog mjesta javni bilježnik dostavlja Upravitelju groblja radi upisa novog korisnika grobnog mjesta u grobni očevidnik. Upravitelj groblja će, nakon što mu javni bilježnik dostavi rješenje o nasljeđivanju ili ugovor o ustupu grobnog mjesta, rješenjem utvrditi novog korisnika grobnog mjesta i upisati ga u grobni očevidnik. 

(7) Protiv rješenja iz stavka 6. ovog članka ne može se izjaviti žalba, ali se može pokrenuti upravni spor. 

Članak 6.

(1) Nakon što je pravo korištenja grobnog mjesta prestalo na način propisan zakonom koji propisuje korištenje groblja, posmrtni ostaci iz praznog grobnog mjesta premještaju se u zajedničku grobnicu, a prazno grobno mjesto se dodjeljuje novom korisniku.

(2) Prazna grobna mjesta dodjeljuju se na korištenje u upravnom postupku koji se pokreće po službenoj dužnosti. 

(3) Iznimno, prazna grobna mjesta na kojima su postavljeni oprema i uređaji grobnog mjesta, odnosno grobna mjesta koja su izgrađena kao grobnice, dodjeljuju se u postupku pokrenutom javnom objavom.

(4) Na grobljima iz članka 2. ove Odluke ukapaju se, u pravilu, umrli koji su imali prebivalište na području Općine Bogdanovci.

(5) Pravo ukopa u grobno mjesto ima korisnik grobnog mjesta i članovi njegove obitelji, osim ako korisnik grobnog mjesta ne odredi drugačije. Članom obitelji korisnika grobnog mjesta koji ima pravo ukopa smatra se njegov bračni ili izvanbračni drug, životni ili neformalni životni partner, potomci i posvojena djeca i njihov bračni li izvanbračni drugovi te njegovi roditelji. 

(6) Korisnik grobnog mjesta može dati i pravo ukopa i drugim osobama, a korisnik grobnog mjesta koji je dao pravo ukopa može to pravo i povući do trenutka smrti osobe kojoj je pravo dano, o čemu je dužan obavijestiti osobu kojoj je dao pravo ukopa. Osoba kojoj je korisnik grobnog mjesta da pravo ukopa ne može prenijeti pravo ukopa na treću osobu. 

(7) Pravo ukopa i povlačenje danog prava ukopa daje se u pisanom obliku i korisnik grobnog mjesta dužan ga je dostaviti upravitelju groblja koji činjenicu o tome upisuje u grobni očevidnik.

(8) Prestanak prava ukopa iz stavka 7. ovog članka može se upisati u grobni očevidnik na temelju izjave korisnika grobnog mjesta o povlačenju prava ukopa, na temelju sporazuma, odluke suda ili pisane izjave osobe koja je stekla pravo ukopa.

(9) Ako pravo korištenja ima više korisnika grobnog mjesta, za stjecanje prava ukopa iz stavka 7. ovog članka i za obilježavanje ili uređivanje grobnog mjesta potrebna je suglasnost svih sukorisnika.

(10) Nakon smrti korisnika grobnog mjesta do upisa njegovih nasljednika odnosno novog korisnika grobnog mjesta u grobno mjesto mogu se ukapati: 

- osobe kojima je korisnik grobnog mjesta dao pravo ukopa u njegovo grobno mjesto 

- osobe koje su u trenutku smrti korisnika grobnog mjesta bile članovi njegove obitelji i osobe koje bi se smatrale članovima obitelji korisnika grobnog mjesta da je on živ, osim onih osoba koje je korisnik grobnog mjesta za života isključio.

(11) Na grobljima na području Općine Bogdanovci mogu se ukapati i pokojnici koji nisu imali prebivalište na području Općine Bogdanovci, ukoliko su korisnici grobnog mjesta prema odredbama ove Odluke.

(12) Iznimno, na grobljima na području Općine Bogdanovci mogu se ukapati i drugi pokojnici ako su tako odredili za života ili ako tako odredi njegova obitelj, odnosno osobe koje su dužne skrbiti o njegovu ukopu. Ukoliko se u grobno mjesto ukapa osoba koja nema prebivalište na području Općine Bogdanovci, primjenjuje se odgovarajuća cijena sukladno stavku 2. članka 25. ove Odluke.
III. ISKOPAVANJE I PREMJEŠTAJ POSMRTNIH OSTATAKA

Članak 7.

(1) Upravitelj groblja odobrit će iskopavanje pokojnika iz groba i premještaj posmrtnih ostataka  u drugo grobno mjesto nakon proteka 10 godina od posljednjeg ukopa u grob pod uvjetima propisanim zakonom. 

(2) Ograničenje iz stavka 1. ovog članka ne odnosi se na urne ili pokojnike koji su ukopani u kovinskom lijesu u grobnici.

(3) Upravitelj groblja odobrit će premještaj urne iz jednog u drugo grobno mjesto bez obzira na vrijeme ukopa. 

IV. UKOPI I PRIVREMENI UKOPI

Članak 8.

(1) Ukop u popunjeni grob može se obaviti nakon isteka roka od 10 godina od zadnjeg ukopa pod uvjetom da se posmrtni ostaci koji se nalaze u grobu mogu presložiti u za to predviđen prostor i da su se ostvarili uvjeti za produbljenje groba. 

(2) Ukop u popunjenu grobnicu može se obaviti nakon isteka roka od 20 godina od zadnjeg ukopa radi oslobađanja ukopnog mjesta za novi ukop.

(3) Ukop u grobno mjesto može se obavljati i prije isteka rokova iz stavaka 1. i 2. ovoga članka ako prostorno-tehnički uvjeti to dozvoljavaju odnosno ako nisu zauzeti svi predviđeni kapaciteti pojedinoga grobnog mjesta.

(4) Urne se polažu u kazete za urne i u grobna mjesta do popunjavanja kapaciteta pojedinog grobnog mjesta, ako prostorno-tehnički uvjeti to dozvoljavaju.

Članak 9.

(1) Upravitelj groblja može odobriti privremeni ukop u općinsku  grobnicu ili u grobnicu korisnika koji je za to dao suglasnost u trajanju do 1 godine, kad umrla osoba nema osigurano mjesto za ukop.

(2) Privremeni ukop vrši se na trošak osobe koja je zatražila privremeni ukop.

(3) Privremeni ukop pokojnika u grobnicu korisnika koji je dao suglasnost, nakon isteka roka iz stavka 1. ovoga članka, smatrat će se trajnim ukopom.  
V.  NAČIN UKOPA NEPOZNATIH OSOBA TE UMRLIH HRVATSKIH RATNIH INVALIDA I HRVATSKIH BRANITELJA IZ DOMOVINSKOG RATA

Članak 10.

(1) Nepoznate osobe ukopat će se na groblju na način uobičajen mjesnim prilikama, osiguravajući pri tom dostupne podatke o nepoznatoj osobi (dob, spol, datum smrti) na odgovarajući način. 

(2) Ukop nepoznatih osoba izvršit će se na dijelu groblja kojeg odredi upravitelj groblja sukladno planu rasporeda i korištenja grobnih mjesta. 

(3) Troškove ukopa umrlih iz stavka 2. ovog članka, snosi Općina Bogdanovci.  

(4) Uprava groblja dužna je osigurati dio groblja na mjesnim grobljima odnosno aleju za ukop hrvatskih branitelja iz Domovinskog rata.

(5) Uprava groblja dužna je osigurati davanje na korištenje grobnih mjesta za umrle hrvatske ratne vojne invalide iz Domovinskog rata i za umrle hrvatske branitelje iz Domovinskog rata sukladno posebnom propisu kojim se utvrđuju prava hrvatskih branitelja iz Domovinskog rata.

VI. PRODUBLJENJE GROBA I PREMJEŠTANJE POSMRTNIH OSTATAKA U GROBNICI

Članak 11.

Posmrtni ostaci ukopanih mogu se spustiti u za to predviđen prostor (produbljenje groba) nakon proteka 10 godina od posljednjeg ukopa pod uvjetom da su se ostvarili uvjeti za produbljenje groba.

Članak 12.

Premještanje posmrtnih ostataka u grobnici radi oslobađanja ukopnog mjesta za novi ukop, može se obaviti nakon proteka 20 godina od ukopa u grobnicu pod uvjetom da su se ostvarili uvjeti za sabiranje i zbrinjavanje posmrtnih ostataka.

VII.  ODRŽAVANJE GROBLJA I UKLANJANJE OTPADA

 

Članak 13.

(1) Upravitelj groblja  brine o održavanju groblja i uklanja otpad s groblja.

Pod održavanjem groblja u smislu ove Odluke smatra se:

– održavanje građevina – mrtvačnice, spremišta, ograde sanitarnog čvora,

– održavanje glavnog križa, spomen groblja i spomen križeva,

– obrezivanje stabala i ukrasnog grmlja, kao i dosađivanje novim nasadima,

– košnja travnatih površina,

– košnja i uređenje zakorovljenih površina,

– održavanje putova, staza i prostora ispred mrtvačnice,

– čišćenje staza, putova i prostora ispred mrtvačnice od snijega,

– održavanje električnih instalacija, vodovodne mreže i drugih uređaja,

– skupljanje, odlaganje i organizacija odvoza otpada,

– po potrebi i zaštita od požara.

(2) Mrtvačnica i drugi objekti na groblju moraju se održavati u urednom i ispravnom stanju.

(3) Groblje mora biti održavano tako da uvijek bude čisto i uredno.
(4) O uređenju i održavanju grobnih mjesta dužni su se brinuti korisnici o svom trošku.

Korisnici grobnog mjesta dužni su grobna mjesta koja koriste uređivati na primjeren način te održavati red i čistoću na način da ne oštete susjedna grobna mjesta, a otpad odložiti na za to određeno mjesto.

(5) Upravitelj groblja dužan je na prikladnom mjestu osigurati prostor za odlaganje otpada.

Članak 14.

(1) Upravitelj groblja donosi godišnji Program održavanja groblja koji sadrži opis planiranih radova redovnog održavanja  u procijenjenom obujmu i troškovima.

(2) Redovno održavanje financira se iz sredstava godišnje grobne naknade, naknade za dodjelu na korištenje grobnog mjesta te drugih prihoda od upravljanja grobljem. 

(3) U slučaju da prihodi iz stavka 2. ovog članka nisu dovoljni za pokriće svih procijenjenih troškova utvrđenih godišnjim Programom održavanja groblja, potrebna sredstva osiguravaju se u Proračunu Općine Bogdanovci.

Članak 15.

(1) Korisnici grobnih mjesta dužni su grobna mjesta koja koriste uređivati na primjeren način te održavati red i čistoću na način da ne oštete susjedna grobna mjesta, a otpad odložiti na za to određeno mjesto. Korisnik je dužan nakon ukopa, a u skladu s običajima, lampione, vijence i cvijeće odložiti na za to određeno mjesto.

(2) Ukoliko korisnik grobnog mjesta ne održava red i čistoću grobnog mjesta, Uprava groblja dužna je pismeno opomenuti korisnika, a ukoliko ni po opomeni ne postupi Uprava groblja izvršiti će čišćenje na trošak korisnika.

(3) O uklanjanju otpada s groblja brine Uprava groblja.

(4) Održavanje grobnih mjesta osoba od posebnog povijesnog i društvenog značaja obavlja Uprava groblja. Radi davanja prijedloga i mišljenja o vrijednim nadgrobnim spomenicima, a u svrhu očuvanja kulturno-povijesne baštine na grobljima na Općine Bogdanovci, odluku donosi Općinsko vijeće Općine Bogdanovci. 

(5) Grobna mjesta u kojima su pokopani posmrtni ostaci znamenitih povijesnih osoba, posmrtni ostaci hrvatskih branitelja iz Domovinskog rata bez nasljednika ili posmrtni ostaci lokalno značajnih osoba, a na kojima je prestalo pravo korištenja grobnog mjesta ne dodjeljuje se novom korisniku grobnog mjesta, već ga, ako se utvrdi da nema korisnika grobnog mjesta, održava i obnavlja jedinica lokalne samouprave. 

VIII. VELIČINA, DIMENZIJE, MATERIJAL I IZGLED GROBNIH MJESTA 

Članak 16.
(1) Groblja su u pravilu podijeljena na grobna polja, a ona na redove u kojima se raspoređuju grobovi, izuzev postojećih mjesnih groblja gdje se zadržava postojeće stanje. 

(2) Dimenzije groba s betoniranim okvirom definirane su odlukom uprave groblja.

(3) Groblje ima zajedničku grobnicu za premještanje ostataka preminulih iz napuštenih grobova ili grobova u rekonstrukciji.

(4) Svako grobno mjesto mora biti označeno prikladnim nadgrobnim znakom i natpisom. Nadgrobni spomenici moraju biti izrađeni od trajnog materijala, te moraju po obliku i načinu izvedbe biti u skladu s okolinom i mjesnim običajima, 

(5) Natpisi na grobnim mjestima ne smiju vrijeđati ničije nacionalne, vjerske ili moralne osjećaje, niti na bilo koji način povrijediti uspomenu na pokojnika. 

(6) Prije izgradnje, dogradnje ili rekonstrukcije nadgrobnog spomenika na grobnom mjestu korisnik mora ishoditi suglasnost i dozvolu za izvođenje radova na groblju od Uprave groblja glede oblika i načina izvedbe istog.

IX. UVJETI UPRAVLJANJA GROBLJEM OD STRANE UPRAVITELJA
Članak 17.

(1) Upravitelj groblja dodjeljuje grobna mjesta na korištenje, obavlja poslove uređenja, održavanja i rekonstrukcije groblja.

(2) Upravitelj groblja dužan je voditi grobni očevidnik o ukopu svih umrlih osoba na području jedinice lokalne samouprave koji sadrži podatke o: 


- nazivu groblja


- vrsti, površini i položaju grobnih mjesta


- ograničenju prava korištenja grobnih mjesta


- korisnicima grobnih mjesta


- osnovi stjecanja prava korištenja


- lokaciji grobnog mjesta ako se ono nalazi izvan groblja


- imenu i prezimenu, imenu oca te OIB-u umrle osobe, adresi, datumu rođenja i 
             smrti, vjeroispovijesti, datumu pogreba, broju i oznaci groba te datumu i mjestu   

             ekshumacije


- pogrebniku koji je dopremio tijelo umrle osobe te o pogrebniku koji je, nakon

             ekshumacije, preuzeo tijelo umrle osobe radi prijevoza na drugo groblje


- svim promjenama podataka


- uzroku smrti. 

(3) Upravitelj groblja dužan je uz svaki grobni očevidnik voditi i registar umrlih osoba. 

Registar umrlih osoba pohranjuje se i trajno čuva. Grobni očevidnik i registar umrlih osoba vodi se u digitalnom obliku ili u obliku knjige. Sastavni dio grobnog očevidnika iz stavka 2. ovog članka je položajni plan svih grobnih mjesta i pratećih građevina. 

(4) Umrla osoba ne smije se ukopati bez dozvole za ukop. Dozvolu za ukop izdaje ovlaštena osoba. Ovlaštena osoba je Jedinstveni upravni odjel Općine Bogdanovci. 

Članak 18.

(1) Upravitelj groblja dužan je upravljati grobljem pažnjom dobroga gospodara, na način kojim se iskazuje poštovanje prema umrlima.

(2) Uprava groblja obvezna je:

1. upravljati grobljem pažnjom dobrog gospodara

2. osigurati uređenje i održavanje groblja na način da se ne narušava pijetet prema umrlim osobama

3. osigurati odgovarajući broj slobodnih grobnih mjesta za potrebe redovitog ukopa umrlih osoba na području Općine Bogdanovci
4. osigurati opće polje za ukop nepoznatih osoba te dijelove groblja odnosno aleju za ukop i davanje na korištenje odgovarajućih grobnih mjesta hrvatskim ratnim vojnim invalidima i hrvatskim braniteljima sukladno posebnom propisu kojim se utvrđuju prava hrvatskih branitelja iz Domovinskog rata

5. pravovremeno poduzimati odgovarajuće mjere u svezi s potrebom povećanja potrebnih grobnih mjesta

6. za svako groblje voditi grobni očevidnik čiji je sastavni dio položajni plan grobnih mjesta i grobnica, i registar umrlih osoba. Grobne očevidnike vodi Jedinstveni upravni odjel Općine Bogdanovci. 

Članak 19.
(1) Upravitelj groblja donosi Položajni plan grobnih mjesta koji sadrži: plan groblja, plan rasporeda grobnih mjesta s naznačenim brojevima grobnih mjesta i grafički prikaz rasporeda. 

(2) Upravitelj groblja brine se o tome da se grobovi grade sukladno Položajnom planu sa svim tehničkim i sanitarnim uvjetima vodeći pri tome računa o zaštiti okoliša i krajobraznim i estetskim vrijednostima.
Članak 20.
(1) Za izvođenje radova na grobnom mjestu potrebna je suglasnost upravitelja groblja.
(2) Radi osiguravanja nesmetanog obavljanja ukopa i održavanja reda na groblju osobe koje izvode radove na groblju dužne su:

- početak i završetak radova prijaviti upravitelju groblja

- radove izvoditi samo u radne dane koje odredi upravitelj groblja

- radove izvoditi na način da  postupaju sukladno odluci upravitelja groblja o 
  ponašanju na groblju.

(3) Naknada korisnika grobnog mjesta za izgradnju i obnovu grobnice i spomenika iznosi 30,00 EUR. Naknadu plaća korisnik ili izvoditelj radova.

Članak 21.

Upravitelj groblja dužan je pravodobno poduzimati odgovarajuće mjere na proširenju i gradnji groblja kako bi se osigurala grobna mjesta.

Članak 22.
(1) Upravitelj groblja donosi Odluku o ponašanju na groblju kojom propisuje pravila ponašanja za korisnike i posjetitelje groblja, a Odluka se objavljuje na službenim mrežnim stranicama upravitelja groblja i na ulazima u groblja.

(2) Građani su dužni pridržavati se pravila o ponašanju na groblju koja propisuje upravitelj groblja.
Članak 23.
Uprava groblja ne odgovora za štetu nastalu na grobnim mjestima koju prouzrokuju treće osobe ili nepoznate osobe (krađe, vandalizam, izvođenje radova u blizini grobnih mjesta i slično).

X. PROSIPANJE KREMIRANIH POSMRTNIH OSTATAKA UMRLE OSOBE

Članak 24.

(1) Kremirane posmrtne ostatke tijela umrle osobe dopušteno je prosipati na posebno određenom mjestu za prosipanje pepela, unutar sva 4 groblja u naseljima.
(2) Na zahtjev korisnika, upravitelj će odlučiti o danu i vremenu prosipanja pepela i eventualnoj ceremoniji koji predlaže korisnik.

XI. UVJETI I MJERILA ZA PLAĆANJE NAKNADE PRI DODJELI GROBNOG MJESTA I GODIŠNJE GROBNE NAKNADE

 Članak 25.

(1) Visinu naknade za dodjelu na korištenje grobnog mjesta određuje upravitelj groblja prema slijedećim uvjetima i mjerilima:

- površini grobnog mjesta

- prebivalištu korisnika grobnog mjesta
(2) Naknada kod dodjele grobnog mjesta na korištenje na neodređeno vrijeme plaća se u iznosima navedenim u tablici 1:

Tablica 1:

	Dimenzije grobnih mjesta:
	Cijene grobnih mjesta (osobe rođene na području općine ili imaju prebivalište na području općine):
	Cijene grobnih mjesta (za sve ostale osobe):

	160 x 300cm 
	  55,00 EUR 
	160,00 EUR

	230 x 300cm 
	110,00 EUR 
	215,00 EUR

	

	Naknada za korištenje mrtvačnice tijekom sahrane pokojnika
	15,00 EUR


(3) Naknada iz Odluke uplaćuje se na poslovni račun Općine Bogdanovci
(4) Naknada za dodijeljeno grobno mjesto plaća se jednokratno u roku od 30 dana od dana donošenja rješenja o dodijeli grobnog mjesta na korištenje. 
Članak 26.

(1) Grobna naknada se plaća za godišnje održavanje groblja, koje podrazumijeva hortikulturno uređenje i održavanje groblja, odvoz smeća, održavanje cesta i staza, vodovodne i kanalizacijske mreže, te održavanje objekata na groblju.
(2) Za korištenje grobnog mjesta plaća se jedinična godišnja grobna naknada Općini Bogdanovci u iznosu od 5,00 EUR po grobnom mjestu.

(3) U dogovoru sa Upraviteljem groblja, postoji mogućnost plaćanja godišnje grobne naknade unaprijed.
(4) Upravitelj groblja dužan je uplatnice za plaćanje godišnje grobne naknade dostavljati osobi koja je u grobni očevidnik upisana kao korisnik ili drugoj osobi koju je odredio korisnik.

(5) Ako ima više korisnika, uplatnice se dostavljaju korisniku određenom njihovim sporazumom ili korisniku koji je pristao na plaćanje.

(6) Nasljednici smrtno stradalog hrvatskog branitelja iz Domovinskog rata oslobađaju se plaćanja grobne naknade, a trošak snosi Općina Bogdanovci.

XII. UVJETI ZA USTUPANJE PRAVA KORIŠTENJA GROBNOG MJESTA TREĆIM OSOBAMA 

Članak 27.
(1) Korisnik ne može korištenje grobnog mjesta ugovorom ustupiti trećim osobama bez prethodne suglasnosti upravitelja groblja. 
(2) U slučaju ustupanja prava korištenja grobnog mjesta trećim osobama po ispunjenju uvjeta iz prethodnog stavka osoba koje je stekla pravo korištenja grobnog mjesta dužna je dostaviti upravitelju groblja ugovor o ustupanju ovjeren od strane javnog bilježnika (originalni primjerak) u roku od 30 dana od dana njegova sklapanja.

(3) Korisnik se može odreći korištenja grobnog mjesta na temelju izjave o odricanju ovjerene od strane javnog bilježnika, koju dostavlja upravitelju groblja.

XIII. PRAVILA ZA ODREĐIVANJE NAKNADE ZA STJECANJE OPREME I UREĐAJA NA GROBNOM MJESTU BEZ KORISNIKA

Članak 28.
(1) Oprema i uređaji za napuštena grobna mjesta, koju prethodni korisnik nije preuzeo sukladno uvjetima propisanim Zakonom o grobljima, smatrat će se napuštenom imovinom s kojom će upravitelj groblja slobodno raspolagati. 

(2) Visinu naknade opreme i uređaja na napuštenom grobnom mjestu odredit će ovlašteni procjenitelj, a ako se radi o opremi i uređajima koji nemaju tržišnu vrijednost, upravitelj će istu zbrinuti kao građevinski otpad. 

XIV. UTVRĐIVANJE USKLAĐENOSTI GROBNOG MJESTA I SPOMEN OBILJEŽJA

Članak 29.

(1) Jedinstvenom upravnom odjelu Općine Bogdanovci povjereni su poslovi postupanja i rješavanja u upravnim stvarima u kojima se odlučuje o usklađenosti izgleda grobnog mjesta i spomen-obilježja koji moraju biti u skladu s ovom Odlukom i važećim Zakonom o grobljima. 

(2) Spomenici i nadgrobni simboli koji vrijeđaju nacionalne, vjerske ili moralne osjećaje, veličaju agresiju na Republiku Hrvatsku ili omalovažavaju Domovinski rat će biti uklonjeni. 

(3) Ako korisnik u roku od 30 dana od dana upozorenja ne ukloni sporni spomenik, uklanjanje će izvršiti Upravitelj groblja na njegov trošak. Spomenici postavljeni prije 30. svibnja 1990. godine neće biti obuhvaćeni obim pravilima.

(4) Uspostavljaju se radna tijela za ocjenu primjerenosti simbolike nadgroba. Radna tijela, odnosno povjerenstvo imenuje Općinski načelnik

XV. NADZOR

Članak 30.
(1) Nadzor nad primjenom odredaba ove Odluke obavljaju upravitelj groblja i komunalni redar.

(2) U obavljanju nadzora iz stavka 1. ovoga članka, komunalni redar ovlašten je poduzeti radnje u skladu sa zakonom kojim se uređuje komunalno gospodarstvo, odlukom općinskog vijeća Općine Bogdanovci  kojom se propisuje komunalni red te ovom Odlukom.

XVI. PREKRŠAJNE ODREDBE
Članak 31.

(1) Novčanom kaznom u iznosu od 100,00 eura kaznit će se za prekršaj fizička osoba:

- korisnik grobnog mjesta ako se ne pridržava odredbe članka 15. ove Odluke, 

- korisnik i posjetitelj groblja koji se ne pridržava odluke o ponašanju na groblju  
  sukladno  odredbi članka 22. ove Odluke,

- izvoditelj radova na groblju, ako se ne pridržava odredbe članka 20. ove Odluke. 

(2) Novčanom kaznom u iznosu od 200,00 eura kaznit će se pravna osoba odnosno fizička osoba obrtnik za prekršaj iz članka 20. ove Odluke.

(3) Novčanom kaznom u iznosu od 200,00 eura kaznit će se i odgovorna osoba u pravnoj osobi za prekršaj iz članka 20. ove Odluke.
XVII. PRIJELAZNE I ZAVRŠNE ODREDBE

Članak 32.

Danom stupanja na snagu ove odluke prestaje važiti Odluka o  grobljima („Službeni vjesnik“ Vukovarsko-srijemske županije, broj  10/20, 10/23).

Članak 33.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.
                                                                                              Predsjednica Općinskog vijeća

                                                                                             Jelena Vinaj, mag.oec.
OBRAZLOŽENJE

I. PRAVNI TEMELJ ZA DONOŠENJE ODLUKE

Pravni temelj za donošenje  Odluke o grobljima sadržan je u  članku 9. stavak 10. Zakona o grobljima (Narodne novine broj 78/25 i 80/25-ispravak) 
II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 

U „Narodnim novinama2 br. 78/25 od 9. svibnja 2025. objavljen je novi Zakon o grobljima (u nastavku: Zakon), koji je stupio na snagu 17. svibnja 2025. godine. U 2Narodnim novinama2 br. 80/25 od 16. svibnja 2025. objavljen je Ispravak Zakona o grobljima. Općinsko vijeće Općine Bogdanovci dužno je u roku od godine dana od dana stupanja na snagu Zakona donijeti Odluku o grobljima. 
Prijedlog nove Odluke o grobljima smisleno i konstrukcijski prati odredbe Zakona o grobljima. Predloženom Odlukom u skladu s odredbom članka 9. stavka 10. Zakona, uređuju se mjerila i kriteriji za dodjelu i ustupanje grobnih mjesta na korištenje, iskopavanje i premještaj posmrtnih ostataka, ukopi i privremeni ukopi, ukop nepoznatih osoba, produbljenje groba i premještanje posmrtnih ostataka u grobnici, održavanje groblja i uklanjanje otpada, veličina, dimenzije, materijal i izgled grobnih mjesta i spomen-obilježja, uvjeti upravljanja grobljem od strane pravne osobe koja upravlja grobljem, uvjeti, način i mjesto prosipanja kremiranih posmrtnih ostataka umrle osobe, uvjeti i mjerila za plaćanje naknade pri dodjeli grobnog mjesta i godišnje grobne naknade, stjecanje opreme i uređaja koji se nalaze na grobnom mjestu bez korisnika grobnog mjesta, nadzor i prekršajne odredbe.
Svrha Odluke je osigurati pravni okvir za učinkovito i transparentno upravljanje grobljima sukladno novom Zakonu o grobljima. Predloženom Odlukom jasno  se propisuju prava i obveza Općine, upravitelja groblja i korisnika groblja. Odlukom se uvode i neki novi instituti (iskopavanje i premještaj posmrtnih ostataka, privremeni ukopi, ukop nepoznatih osoba, prosipanje posmrtnih ostataka kremiranih osoba na groblju). 

U skladu s odredbama Zakona o pravu na pristup informacijama (Narodne novine 25/13 i 85/15) o Nacrtu prijedloga Odluke o grobljima te  o nacrtu odluke kojom se određuje visina naknade pri dodjeli grobnog mjeta i godišnje grobne naknade, obveza je provođenja  internetskog savjetovanja sa javnošću.

III. SREDSTVA ZA PROVOĐENJE ODLUKE

U općinskom  proračunu nije potrebno osigurati dodatna sredstva za provođenje predložene odluke.
IV. OBRAZLOŽENJE ODREDBI NACRTA PRIJEDLOGA ODLUKE

